[{"text_idx": "#000001", "text": "Ts\u030cellokvartett C-Jam on Eesti muusikamaastikul eriti omapa\u0308rane na\u0308htus, kelle kohta on ka\u0308ibel u\u0308tlus: neli meest, neli tooli ja neli ts\u030cellot."}, {"text_idx": "#000002", "text": "Nelik on toonud lavadele erina\u0308olisust, pannud kuulajad aru saama, et ko\u0303ik muusikariistad on o\u0303igete muusikute ka\u0308tes erilised ja et muusikal on tuhat eri na\u0308gu. C-Jami meeskond no\u0303ustus oma elu lugejate ette tooma ja nende muljetuste sarja avab Pa\u0308rt Tarvas."}, {"text_idx": "#000003", "text": "Pa\u0308rt, kuuldavasti olevat u\u0308ks klaverivirtuoos vastanud ku\u0308simusele, et miks ta valis o\u0303pingute ajal po\u0303hiinstrumendiks klaveri, kuigi oli ka saksofonima\u0308ngus tugev: \u201eSaksofoni harjutamise ajal polnud o\u0303llekannu kuhugi panna\u201c. Mille ja\u0308rgi tegite Teie oma valikud \u02d7 kas selle pa\u0308rast, et ts\u030cello on ko\u0303ige naiselikuma kujuga pill ja musitseerides hoiate justkui naist ka\u0308te vahel?"}, {"text_idx": "#000005", "text": "Seal aga vaadati, et pikk poiss ja kuna ts\u030celloma\u0308ngjaid oli tollel ajal va\u0308he, siis otsustati, et sellest poisist saab ts\u030cellist vo\u0303i va\u0308hemalt ts\u030cellistihakatis. Seega otsustavad ikka suuresti vanemad, mis pilli hakkad o\u0303ppima, aga o\u0303llekannu toetamisega on siiski lood kehvapoolsed \u02d7 tuleb teine po\u0303randale panna ja vahepeal ja\u0308rele ku\u0308u\u0308nitada, mis on suhteliselt tu\u0308silik tegevus, seega on selge, et pill ja alkohol omavahel eriti ha\u0308sti kokku ei klapi."}, {"text_idx": "#000007", "text": "Kus meeldib Teile ko\u0303ige rohkem ts\u030cellot ma\u0308ngida? Kas ilus ilm ja loodusla\u0308hedus teevad kontserdi nauditavamaks?"}, {"text_idx": "#000008", "text": "Ts\u030cellot saab u\u0308ldiselt ma\u0308ngida igal ajal ja igas kohas va\u0308ikese erandiga, et ts\u030cello ei ole mo\u0303eldud veealuseks kasutamiseks. Elu jooksul on tulnud seda teha nii staadionitel kui ka va\u0308ikestes o\u0303dusates ruumides ning ma ei to\u0303staks siin eriti u\u0308htegi kohta esile."}, {"text_idx": "#000009", "text": "Ma\u0308ngu teeb eriliselt meeldeja\u0308a\u0308vaks ikka publik ja see ainulaadne atmosfa\u0308a\u0308r, mis ei kipu just eriti tihti juhtuma. Millest see nu\u0308u\u0308d so\u0303ltub, on raske o\u0308elda, vahest ta\u0308htedeseisust, ilmast, tervislikust seisundist jne. U\u0308heso\u0303naga ko\u0303ik need komponendid peavad 100% klappima ja tulebki eriliselt nauditav ning meeldeja\u0308a\u0308v kontsert. Need haruldased hetked so\u0308o\u0308bivad alatiseks ma\u0308llu nagu ko\u0303ik ilusad asjad siin elus."}, {"text_idx": "#000010", "text": "Kas C-Jamil on juba va\u0308lja kujunenud oma fa\u0308nnid, kes tulevad vo\u0303imaluste piirides alati kontserdile? Kes on need inimesed, kes naudivad ts\u030cellomuusikat \u02d7 olete nende erilisust ma\u0308rganud?"}, {"text_idx": "#000011", "text": "C-Jamil on kindlasti kujunenud aastatega va\u0308lja oma fa\u0308nnid. Kas nu\u0308u\u0308d selliseid, kes ka\u0308ivad la\u0308bi ko\u0303ik kontserdid, selles ma va\u0308ga kindel ei oleks, aga kes korra suve jooksul satuvad meie kontsertidele, selliseid on kindlasti. Arvan, et ts\u030cellomuusikat saavad nautida ko\u0303ik inimesed ja keegi ei pea pettuma. Meie repertuaarist leiab endale kindlasti meeldivat ja kaasakiskuvat muusikaelamust. Meie kontserte ku\u0308lastavad inimesed on alati erilised ja lahkuvad alati palju puhtamatena ning palju ilusamatena, palju u\u0308llama ja o\u0303ilsamana."}, {"text_idx": "#000013", "text": "Tulge kindlasti kuulama ja te ei kahetse! Bassimatsu ja -biiti meil ei ole, aga saavutame selle teistsuguste vahenditega. Mahe ja meloodiline ts\u030cellomuusika saab olla u\u0308hel ajal nii raju kui ka melanhoolne, nii raske kui ka sensuaalne. Ts\u030cello on atraktiivne pill atraktiivsete meeste ka\u0308es, kes oskavad seda imeliselt ka\u0308sitleda."}, {"text_idx": "#000014", "text": "Kuhu on Teid ma\u0308ngima kutsutud?"}, {"text_idx": "#000015", "text": "Ma\u0308ngitud on ko\u0303ikvo\u0303imalikes kohtades, nii Eestimaal kui ka pool maailma la\u0308bi tuuritatud. Oldud on nii allveelaeva ku\u0308lgpontoonil kui koopas ja meteoriidikraatris, rannal ja Moskva kesklinnas, ma\u0308eveerul ja suurimates kontsertsaalides. C-Jamiga oleme ka\u0308inud Saksamaal, Belgias, Taanis, Venemaal jne. Loetelu tuleks piisavalt pikk, et seda ko\u0303ike mitte siia a\u0308ra mahutada ning mis selle teadmisega ikka peale hakata? Tulge parem kontserdile ning veenduge ise!"}, {"text_idx": "#000016", "text": "Milline on ts\u030cellomuusika teiste pillide esitusega vo\u0303rreldes? Mis on selles erilist? Teie endi ts\u030cellod \u02d7 tunnete nendega mingit la\u0308hedust? On need erilised muusikainstrumendid?"}, {"text_idx": "#000017", "text": "Ts\u030cello on u\u0308ks va\u0308heseid pille maailmas, millel on olemas sisuliselt kogu loo ma\u0308ngimiseks vaja minev diapasoon ning mis ei ole liiga kohmakas. Vo\u0303imaldab ju pill hea tahtmise korral ma\u0308ngida ka Paganini kapriise."}, {"text_idx": "#000018", "text": "Seega on see unikaalne vo\u0303imalus teha sellist muusikat nagu ta\u0308pselt soovid \u02d7 pole mingeid piire. Interpreet tunneb oma pilliga alati teatavat la\u0308hedust. Pilli vo\u0303ib ju pidada isegi teatud ma\u0308a\u0308ral osaks sinust. Seega on ikka iga pill pisut eriline ja pillimehe-pilli suhe ka alati eriline. See on justkui pikaajaline ja ilus abielu."}, {"text_idx": "#000019", "text": "NB! Abikaasa luges loo la\u0308bi ja teatas, ku\u0308ll oli ha\u0308a\u0308, et pilli meie laulatusel kaasas ei olnud, sest see oleks kindlasti vastu vaielnud seal kohas, kus esitatakse ku\u0308simus: ega keegi selle liidu vastu ei ole."}, {"text_idx": "#000020", "text": "Te olete koos ma\u0308nginud juba aastaid? Mis Teid omavahel sedavo\u0303rd tugevalt seob? Kui kaua pu\u0308sib Teie hinnagul selline na\u0308htus nagu C-Jam?"}, {"text_idx": "#000021", "text": "C-Jamil ta\u0308itus eelmine aasta ku\u0308mme aastat koosolemisest. Eks selle ajaga on olnud ka teatavaid koosseisu muutusi, aga alati teeb elu omad korrektuurid. Nii pikaajalise ajalooga kollektiivi puhul on see suht loomulik, et mo\u0303nel tekivad lihtsalt teised huvid."}, {"text_idx": "#000022", "text": "Eks me pu\u0308u\u0308ame ikka tasapisi areneda ja paremaks saada. Kunagisest u\u0308lio\u0303pilasnaljast on saanud ta\u0308iesti arvestatav profesionaalne kollektiiv ka maailma mastaabis. Eks meid seobki see tahtmine midagi a\u0308ra teha ja kogeda, tahtmine ja\u0308tta ja\u0308lg Eesti muusikamaastikule ja propageerida ts\u030celloma\u0308ngu ilu ja vo\u0303lu. C-Jam pu\u0308sib veel kindlasti pikki aastaid muusikamaastikul ja ro\u0303o\u0303mustab oma kontsertidega sa\u0308rasilmset publikut."}, {"text_idx": "#000023", "text": "Te tegite mullu Hiina tuuri. Mis oli selles erilist? Kuidas hiinlased vo\u0303tsid vastu ts\u030cellomuusika ja neli muusikut? Kuhu on Teil veel plaanis minna?"}, {"text_idx": "#000024", "text": "Hiina tuur oli C-Jamile nagu ta\u0308iskasvanuks saamise aeg. Saime aru, et asi pole enam lihtne naljaviskamine. Esindada kogu tuuri va\u0308ltel kordades suuremates saalides kui seda on Estonia kontserdisaal, on omaette va\u0308ljakutse. Pean tunnistama, et hiinlased vo\u0303tsid meid vastu ma\u0308rgatavalt paremini kui me oma unena\u0308gudes seda oleksime osanud ette kujutada ja selles mo\u0303ttes oli see va\u0308ga suur kordaminek."}, {"text_idx": "#000027", "text": "Kes Te olete kui inimesed? Kui tihedalt on Teie elus po\u0303imunud muusika ja igapa\u0308evaelu? Kas muusikuelu mo\u0303jutab ka Teie isiklikku elu?"}, {"text_idx": "#000028", "text": "Kes me inimestena oleme, seda peab ikka teiste ka\u0308est ku\u0308sima. Ise on keeruline hinnata. Vo\u0303ib ju hakata peale, et ku\u0308ll ma olen ikka u\u0308llas ja o\u0303ilis, aga vaevalt see jutt liiga to\u0303siseltvo\u0303etav on. Muusiku elus on igapa\u0308evaelu ja muusika u\u0308ldiselt ikka va\u0308ga tihedalt seotud. Vo\u0303iks o\u0308elda, et muusikuks olemine on rohkem elustiil kui elukutse ja eks meie igapa\u0308evased kogemused vormivadki meist selle, kes me oleme, seega on seda keeruline elukutseks nimetada."}, {"text_idx": "#000029", "text": "Isiklikus plaanis viib muusiku elu kokku sind ju kordades rohkemate inimestega, kui see tavaelu puhul vo\u0303imalik oleks. Siit ka see, et vahel viib kokku va\u0308ga valede inimestega ja vahel harva ka o\u0303igetega. Siin pean silmas, et ta\u0308nu C-Jamile oli mul au tutvuda oma kalli abikaasaga, aga eks on esinenud ka su\u0308gavaid a\u0308mbreid, mida sellise kireva ja seiklusrikka elu jooksul ikka ette tuleb. Sellega seoses vo\u0303ib va\u0308ita, et mo\u0303jutused on va\u0308ga tugevad. Vahest ka veel selline eriline eluru\u0308tm, mis on to\u0308o\u0308ga seotud, ta\u0308hendab, et to\u0308o\u0308ajad on sellised pa\u0308ris tavapa\u0308ratud."}, {"text_idx": "#000030", "text": "Pa\u0308rt, sa oled ennast ta\u0308iendanud Londoni Kuninglikus Muusikaakadeemias ja veel paljude tuntud muusikute ka\u0308e all. Mida on sellised o\u0303pingud sulle andnud? Kuhu tahaksid veel jo\u0303uda? Praegu to\u0308o\u0308tad ERSOs. Mida ta\u0308hendab sulle see suur kollektiiv? ERSO, C-Jam, aga kus veel esined?"}, {"text_idx": "#000031", "text": "Nu\u0308u\u0308d siis veidi nii-o\u0308elda kuulsurikkast ajaloost. Lo\u0303petanud olen ma ametlikult Tallinna Riikliku Konservatooriumi u\u0308heksaku\u0308mnendate aastate alguses. See oli selline segane aeg, kus vaesus oli tohutu ja edasio\u0303ppimise vo\u0303imalused suht kasinad, st idapoole meid enam ei oodatud ja la\u0308a\u0308ne poole oli nii kulukas minna, et see polnud lihtsalt vo\u0303imalik. Sellegipoolest o\u0303nnestus mul kaks korda ta\u0308iendada ennast Londoni Kuninglikus Muusikaakadeemias. Ega ma enam ei ta\u0308pselt ei ma\u0308letagi, kuidas see sel ajal ta\u0308pselt vo\u0303imalikuks osutus. Samal ajal oli piisavalt palju o\u0303nne ennast ta\u0308iendada tolleaegsete maailma absoluutsete tippude juures: Natalia Gutman, Daniil Safran, Frans Helmerson jt."}, {"text_idx": "#000032", "text": "Lo\u0303puks pole see ju absoluutselt ta\u0308htis, kus keegi o\u0303ppinud on. Interpreet ikka ise on ta\u0308htis ja oluline. Olen ku\u0308ll kunagi elus kuulnud u\u0308he viiulipedagoogi va\u0308idet, et eetlane ei suuda kunagi viiulit ma\u0308ngida, aga see minu arvates ei pa\u0308de kohe u\u0308ldse."}, {"text_idx": "#000034", "text": "ERSOs olen siis aastast 1992 ja kontsertmeister aastast 1995. Tegelikult olen olnud enne seda ka u\u0308he aasta Estonia teatri palgal. See teeb juba pa\u0308ris pika aja ja kogemust peaks olema pa\u0308ris parasjagu."}, {"text_idx": "#000035", "text": "Eks ma selle orkesriga koos olen kasvanud. U\u0308heksaku\u0308mnendate aastate alguses oli orkester va\u0308ga keerulises seisus. Paljud olid siirdunud to\u0308o\u0308le Soome ja valitses ta\u0308ielik kaos, na\u0308iteks esimesest viiulist lahkus kuus inimest, mis on ca 40% selle pilliru\u0308hma isikukoosseisust. Saalides haigutas suur tu\u0308hjus ja keegi ei teadnud, mis siis nu\u0308u\u0308d tegema peaks."}, {"text_idx": "#000036", "text": "Siis sai peadirigendiks Arvo Volmer ja me hakkasime u\u0308ritama seda laeva kreenist va\u0308lja tuua. Nagu nu\u0308u\u0308dseks selgunud on, siis pa\u0308ris edukalt. Eks me ko\u0303ik olime verinoored, kogemusteta ja kindlasti ei osanud tol hetkel oma to\u0308o\u0308d ko\u0303ige paremini, ku\u0308ll aga jagus tahtmist ku\u0308llaga ning ajaga on kogu see kogemustepagas to\u0308o\u0308le hakanud ning piinlikkust tundma me ku\u0308ll ei pea. Orkestrist on saanud ta\u0308iesti arvestatav Euroopa keskmik, mida ei ha\u0308beneks mitte u\u0308kski riik maailmas."}, {"text_idx": "#000038", "text": "Suur kogus erinevaid klaveriansambleid, kvartette ja jazzi ma\u0308nginud kvartett O\u0308o\u0308muusikud. U\u0308hel hetkel aga tundsin, et see ko\u0303ik ammendas ennast minu jaoks. Polnud enam mingit pinget ega tahtmist astuda orkestri ette vo\u0303i teha mo\u0303ni kammerkontsert. Tahtsin ma\u0308ngida hoopis midagi muud ja hoopis teistele inimestele. Mis mo\u0303te on vaeva na\u0308ha ja teha kontsert Tallinna raekojas ca kolmeku\u0308mnele inimesele (kellest ka pooled on kolleegid), kui seda saab teha oluliselt suuremates saalides ja rohkemaarvulisele publikule, ma\u0308ngides muusikat, mis endale ka po\u0303nevust ja ro\u0303o\u0303mu pakub? Siis tuligi C-Jam."}, {"text_idx": "#000039", "text": "Seega tegin viimase suure u\u0308lesastumise solistina oma neljku\u0308mnendal juubelil ja otsustasin, et ja\u0308rgmine kord ma\u0308ngin enda sajandal juubelil (mida ka luban), ja mitte varem. C-Jam ja ERSO ta\u0308idavad mu meelelised vajadused ta\u0308ielikult ja mulle pole rohkem vaja. Kui lisada siia veel kogu C-Jami management, seadete kirjutamine, siis on isegi juba selline koormus, et va\u0308ga va\u0308hestele muusikutele maailmas on sellist koormust antud ja peale selle olen ma ilmselt loomult rokkar ja na\u0308iteks Beethoveni esitamist ma va\u0308ga enam ei kaifi. Muusika peab ikka pillimeest ko\u0303netama, siis on ka esitus huvitav ja to\u0303epa\u0308rane."}, {"text_idx": "#000040", "text": "Peale selle on see klassikalises muusikas tagaaetav pidev kvaliteet (oluline on kvaliteet iseeneses, mitte emotsioon) teinud selle selliseks steriilseks hospidalikeskonnaks, kust leida loovust ja ro\u0303o\u0303mu on pa\u0308ris harv na\u0308htus. Iga konserv kaugeneb inimesest, kui ko\u0303rval on saadaval va\u0308rske grillliha."}]